10. ΑΠΟΦΑΣΙΣ ΟΡΓΑΝΙΣΜΟΥ ΑΠΑΣΧΟΛΗΣΕΩΣ ΕΡΓΑΤΙΚΟΥ  ΔΥΝΑΜΙΚΟΥ Αριθ. 79127 της 8 Αυγ./12 Σεπτ. 1973 (ΦΕΚ Β΄ 1038) Περί καθορισμού των προσόντων του επί συμβάσει μισθώσεως έργου διδακτορικού προσωπικού Κέντρων και Σχολών Μαθητείας. Έχοντες υπ’ όψει: 1.Τας διατάξεις του Ν.Δ. 212/69 «περί Οργανώσεως και Διοικήσεως του Οργανισμού Απασχολήσεως Εργατικού Δυναμικού». 2.Τας διατάξεις του άρθρ. 10 του από 6.6.52 Β.Δ/τος «Περί εκπαιδεύσεως μαθητών-τεχνιτών». 3.Τας διατάξεις του υπ’ αριθ. 405/71 Β.Δ/τος «Περί Οργανώσεως, Συγκροτήσεως και Λειτουργίας των Υπηρεσιών του Οργανισμού Απασχολήσεως Εργατικού Δυναμικού». 4.Τας διατάξεις του Ν.Δ. 1221/72 «Περί ρυθμίσεως της μισθολογικής καταστάσεως τεχνικού και εκπαιδευτικού προσωπικού του Οργανισμού Απασχολήσεως Εργατικού Δυναμικού και τινων άλλων διατάξεων». 5.Την ανάγκην καθορισμού των προσόντων του επί ωρομισθίω χρησιμοποιηθησομένου διδακτικού προσωπικού υπό των Κέντρων και Σχολών Μαθητείας επί τω τέλει της αρτιωτέρας εκπαιδεύσεως των μαθητών-τεχνιτών των εν λόγω Εκπαιδευτικών Μονάδων και 6.Σχετικήν γνωμοδότησιν της παρ’ ημίν Επιτροπής Προγραμμάτων Αξιοποιήσεως Εργατικού Δυναμικού, αποφασίζομεν: Καθορίζομεν τα προσόντα του επί συμβάσει μισθώσεως έργου χρησιμοποιουμένου διδακτικού προσωπικού υπό των καθ’ ημάς Κέντρων και Σχολών Μαθητείας, συμφώνως προς τας διατάξεις του Ν.Δ. 1221/72, ως κάτωθι: Α΄Κατηγορία Τεχνολογικών Μαθημάτων (Ειδικά Μαθήματα). Ως καθηγηταί Τεχνολογικών Μαθημάτων δέον να χρησιμοποιώνται: 1.Οι κεκτημένοι πτυχίον Πολυτεχνικής Σχολής ή Σ.Μ.Α. ή Σχολής Ευελπίδων (Τ.Ε.Σ) ή Φυσικοί κεκτημένοι ενδεικτικόν Ραδιοηλεκτρολόγου του Πανεπιστημίου Αθηνών ή Πτυχίον Ανωτέρας Σχολής Τεχνικής Εκπαιδεύσεως ή Ανωτέρας Στρατιωτικής Τεχνικής Σχολής ή ομοταγούς Σχολής της αλλοδαπής και 2.Οι κεκτημένοι πτυχίον Μέσης Τεχνικής Σχολής ή Μέσης Στρατιωτικής Τεχνικής Σχολής ή ομοταγούς Σχολής της αλλοδαπής. Ειδικώς δια το μάθημα «Χημεία-Γνώσεις Υλικών» δέον να χρησιμοποιώνται οι κεκτημένοι πτυχίον Χημικού ή Χημικού Μηχανικού ή πτυχίον ομοταγούς Σχολής της αλλοδαπής. Β΄Κατηγορία Γενικών Μαθημάτων. Ως καθηγηταί γενικών μαθημάτων (Ελληνικών, Μαθηματικών, Φυσικής κ.λπ.), δέον να χρησιμοποιώνται οι κεκτημένοι τα αυτά προσόντα, τα απαιτούμενα δια διορισμόν εις τα Σχολεία Μέσης Εκπαιδεύσεως. Ειδικώτερον: 1.Δια το μάθημα της Αγωγής του Πολίτου δύνανται να χρησιμοποιώνται και οι κεκτημένοι Πτυχίον Νομικής ή ΠΑΣΠΕ ή ΟΠΕ ή ΑΣΟΕΕ ή Α.Β.Σ. ή απόφοιτοι των Στρατιωτικών Σχολών Ευελπίδων, Ικάρων, Δοκίμων. 2.Δια το μάθημα των ξένων γλωσσών δύνανται να χρησιμοποιώνται και οι κεκτημένοι αδείας επαρκείας προσόντων του Υπουργείου Εθνικής Παιδείας και Θρησκευμάτων και 3.«Δια το μάθημα της Υγιεινής και Ασφαλείας Εργαζομένων δέον να χρησιμοποιώνται οι κεκτημένοι. α)Πτυχίον Μηχανολόγου-Ηλεκτρολόγου ή Χημικού Μηχανικού του ΕΜΠ ή ισοτίμου Σχολής της αλλοδαπής. β)Οι διαθέτοντες πενταετή βιομηχανικήν πείραν ή πτυχίον Παιδαγωγικής Επιμορφώσεως της ΣΕΛΕΤΕ, Φυσικοί, Χημικοί και πτυχιούχοι Ανωτέρας ή Μέσης Τεχνικής Σχολής της ημεδαπής ή αλλοδαπής κατά προτίμησιν της οικείας ειδικότητος και γ)Πρόσωπα, άτινα έχουν υποστή ειδικώς προς τούτο εκπαίδευσιν εν τη ημεδαπή ή αλλοδαπή ή Τεχνικοί υπάλληλοι της Επιθεωρίσεως Εργασίας του Υπουργείου Απασχολήσεως. Ειδικώς δε κατά προτίμησιν ως προς το κεφάλαιον της Υγιεινής δύναται να χρησιμοποιώνται και οι κεκτημένοι πτυχίον Ιατρικής Σχολής ή Ακαδημίας Σωματικής Αγωγής ή Υγειονομικής Σχολής Αθηνών (τάξεως Εποπτών εξυγειάνσεως). Εις περίπτωσιν ενδοεπιχειρησιακών Σχολών το μάθημα της Υγιεινής και Ασφαλείας Εργαζομένων δύναται να διδαχθή ωσαύτως και υπό του παρά της επιχειρήσεως ορισθέντος ως υπευθύνου δια την ασφάλειαν των εργαζομένων εν αυτή». Η παρ. 3 αντικατεστάθη ως άνω δια της υπ’ αριθ. 81237 της 4 Σεπτ./4 Οκτ. 1974 (ΦΕΚ Β΄ 978) αποφ. Δ/τού του Ο.Α.Ε.Δ. Γ΄Κατηγορία Τεχνολογικών Εφαρμογών (Εργαστηριακαί Ασκήσεις). Ως Τεχνικοί Εκπαιδευταί δια το μάθημα των Τεχνολογικών εφαρμογών δυνάμενοι να διδάξωσι τεχνολογίαν και σχέδιον δέον να χρησιμοποιώνται: 1.Οι κεκτημένοι πτυχίον Ανωτέρας Σχολής Τεχνικής Εκπαιδεύσεως ή Ανωτέρας Στρατιωτικής Τεχνικής Σχολής ή ομοταγούς Σχολής της αλλοδαπής ή 2.Οι κεκτημένοι Πτυχίον Μέσης Τεχνικής Σχολής ή Μέσης Στρατιωτικής Τεχνικής Σχολής ή ομοταγούς Σχολής της αλλοδαπής ή 3.Οι κεκτημένοι Πτυχίον Κατωτέρας Τεχνικής Σχολής ή ομοταγούς Σχολής της αλλοδαπής, ή (Αντί της σελ. 364,043) Σελ. 364,043(α) Τεύχος 543-Σελ. 77 Μαθητές τεχνίτες 15.ΝΝ.α.10 4.Πτυχιούχοι εκπαιδευτικοί Ταχυρρύθμου Επαγγελματικής Εκπαιδεύσεως του Προτύπου ΚΕΧΑΤΕ Αθηνών ή 5.Εμπειρικοί τεχνίται με οκταετή επαγγελματικήν πείραν απόφοιτοι τουλάχιστον Δημοτικού Σχολείου. Δ΄Γενικαί Διατάξεις. 1.Τα ως άνω προβλεπόμενα πτυχία δέον να είναι αντίστοιχα ή συγγενούς ειδικότητος προς τα μαθήματα ή τεχνολογικάς εφαρμογάς, άτινα θα διδάξουν οι χρησιμοποιηθησόμενοι. 2.Εν ελλείψει καθηγητών Μαθηματικών δύνανται να χρησιμοποιώνται δια την διδασκαλίαν των μαθηματικών Φυσικοί ή Χημικοί ή Πτυχιούχοι Ανωτάτων ή Ανωτέρων Σχολών Τεχνικής Εκπαιδεύσεως ή απόφοιτοι των Στρατιωτικών Σχολών Ευελπίδων, Ικάρων, Δοκίμων και Σ.Μ.Α. 3.Εν ελλείψει Καθηγητών Φυσικής, δύνανται να χρησιμοποιώνται δια την διδασκαλίαν της Φυσικής, Μαθηματικοί ή Χημικοί ή Πτυχιούχοι Ανωτάτων ή Ανωτέρων Σχολών Τεχνικής Εκπαιδεύσεως ή απόφοιτοι των Στρατιωτικών Σχολών Ευελπίδων, Ικάρων, Δοκίμων και Σ.Μ.Α. 4.Εν ελλείψει Καθηγητών δυναμένων να διδάξουν το μάθημα των Ελληνικών, δύνανται να χρησιμοποιώνται και Πτυχιούχοι της Παιδαγωγικής Ακαδημίας και 5.Εν ελλείψει Καθηγητών του μαθήματος «Χημεία-γνώσεις Υλικών» δύνανται, να χρησιμοποιώνται και οι της παρ. 1 της κατηγορίας Τεχνολογικών μαθημάτων καθηγηταί. Ο Οργανισμός δικαιούται να υποχρεοί το διδάσκον ή προσληφθησόμενον εκπαιδευτικόν προσωπικόν, να συντάσση και υποβάλλη εγγράφους σημειώσεις του διδασκομένου μαθήματος εις την αρμοδίαν Διεύθυνσιν της Διοικήσεως. Δια της υπ’ αριθ. 81299 της 11/22 Οκτ. 1973 (ΦΕΚ Β΄ 1264) αποφ. Δ/τού του ΟΑΕΔ ωρίσθη, ότι η εν λόγω συγγραφή πραγματοποιείται, εφ’ όσον ο διδάσκων προσφέρεται προς τούτο. Από της τοιαύτης υποβολής, ο Οργανισμός θα δύναται να χρησιμοποιή ελευθέρως τας σημειώσεις ταύτας είτε προς σύνταξιν βοηθημάτων είτε αυτουσίας τας σημειώσεις, δυνάμενος να επιφέρη οιανδήποτε βελτίωσιν εις την γλώσσαν ή το περιεχόμενον άνευ ουδεμιάς υποχρεώσεως προς καταβολήν αποζημιώσεώς τινος ή αμοιβής δια την καθ’ οιονδήποτε τρόπον χρησιμοποίησιν των σημειώσεων αυτών εις τας εκπαιδευτικάς αυτού μονάδας. Η παρούσα δημοσιευθήτω δια της Εφημερίδος της Κυβερνήσεως. Σελ. 364,044 (α) Τεύχος 543-Σελ. 78 